da en da nl ca da da da es da da da da da da sv sv sv sv nb nb nb da de da da da da da sv en da da da sv da da da da da en da da da da fr da da da de da da da da da da da da da da da da da nl da en da da es nl da
Stor DIF-begejstring over grønt og gyldent VM | Danmarks Idrætsforbund
14.8.2022 17:24:25 CEST | Danmarks Idrætsforbund
Sportslig succes, de første OL- og PL-kvalifikationer i hus, et event i særklasse og unikke bæredygtige initiativer. VM i ridesport på dansk jord har været en gigant succes.
En af Danmarks ti medaljer ved VM i ridesport fejres. Cathrine Laudrup-Dufour vinder sølv i dressur freestyle Grand Prix.
Det er sjældent, at udtrykket ’guld og grønne skove’ lever hundrede procent op til ordlyden, men ved VM i ridesport må man sige, at der i den grad har været ’guld og grønne skove’.
VM i ridesport Herning har budt på kæmpe sportslig succes, hvor Danmark har vundet hele ti medaljer, hvilket bringer Danmark op blandt de mest vindende nationer ved VM. Tilmed er de allerførste danske OL- og PL-kvotepladser til De Olympiske og Paralympiske i Paris 2024 nu sikret i dressur.
De danske medaljer ved VM i ridesport fordeler sig således:
Guld:             Holdkonkurrencen i dressur: Nanna Skodborg Rasmussen, Daniel Bachmann Andersen, Carina Cassøe Krüdt og Cathrine Laudrup-Dufour.
Guld:             Paradressur, Grad II: Katrine Kristensen
Guld:             Paradressur, Grad II: Katrine Kristensen
Guld:             Paradressur, Grad III: Tobias Thorning Jørgensen
Guld:             Paradressur, Grad III: Tobias Thorning Jørgensen
Sølv:              Grand Prix Special: Cathrine Laudrup-Dufour
Sølv:              Grand Prix Freestyle: Cathrine Laudrup-Dufour
Sølv:              Paradressur, Holdkonkurrencen: Katrine Kristensen, Tobias Thorning Jørgensen, Karla Dyhm Junge, Nicole Johnsen
Sølv:              Voltigering: Nations Team, Danmark
Bronze:          Voltigering: Sheena Bendixen
DIF’s formand, Hans Natorp, er fuld af lovprisninger om det flot afviklede VM:
”Det har været et fantastisk verdensmesterskab på alle parametre, og først og fremmest hæfter jeg mig naturligvis over det tårnhøje sportslige niveau, som Danmark har leveret. De danske ryttere har bevist, at vi hører til blandt verdens bedste ridesportsnationer, og jeg glæder mig enormt over, at de første OL- og PL-pladser nu også er på plads. Det er en mega god start på vores OL-og PL-kampagne frem mod Paris i 2024, hvor vi forhåbentligt sender to store og stærke hold fordelt på mange idrætsgrene,” siger Hans Natorp.
Netop De Olympiske og Paralympiske Lege i Paris 2024 kommer til at stå i bæredygtighedens tegn, og det har VM i ridesport i den grad også gjort.
Arrangørerne bag VM i ridning har bestræbt sig på at minimere eventets samlede CO2-aftryk mest muligt. Blandt andet har man tænkt i genbrug på en lang række parametre, og derudover har man i Herning Kommune etableret et nyt 20 hektar skovområde. Her er flere end 60.000 træer blevet plantet i en såkaldt VM-skov, som i løbet af dette århundrede vil binde cirka 12.000 ton CO2. VM-skoven vil være et blivende monument for VM i Herning 2022 til stor gavn for dyr, mennesker og klimaet.
”I vores politiske program for 2021-2024 er klima og miljø rykket helt frem på dagsordenen. Vi vil i idrætten tage mere ansvar i kampen for klimaet, og derfor glæder det mig enormt, at man med et kæmpe event som VM i ridesport har indtænkt bæredygtighedsområdet så innovativt,” siger Hans Natorp.
Hans Natorp, formand i DIF, 31 44 40 15
Må bruges til redaktionel omtale af VM i ridesport.
En af Danmarks ti medaljer ved VM i ridesport fejres. Cathrine Laudrup-Dufour vinder sølv i dressur freestyle Grand Prix.
Information om Danmarks Idrætsforbund
Idrættens Hus, Brøndby Stadion 20
43 26 26 26http://www.dif.dk
DIF blev stiftet tilbage i 1896 og er interesseorganisation for foreningsidrætten i Danmark. Gennem årene er der kommet flere og flere specialforbund til, så DIF-familien i dag består af 62 forbund, ca. 9.000 idrætsforeninger og knap 2 millioner medlemmer. DIF er samtidig national olympisk komité i Danmark.
Følg pressemeddelelser fra Danmarks Idrætsforbund
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danmarks Idrætsforbund
Fælles nordisk udtalelse om Rusland/Ukraine23.9.2022 16:00:00 CEST | Pressemeddelelse
Fælles udtalelse fra de nordiske olympiske og paralympiske komitéer samt de nordiske nationale idrætsforbund om situationen i Ukraine.
Ny undersøgelse: Flere voksne er aktive21.9.2022 09:00:00 CEST | Pressemeddelelse
Flere danskere dyrker idræt eller motion, både i forhold til sidste år og tiden før corona. Det viser en ny undersøgelse med knap 29.000 voksne borgere i DIF og DGI’s samarbejdskommuner i Bevæg dig for livet.
Ny læreruddannelse er en sejr for bevægelsen16.9.2022 12:41:01 CEST | Pressemeddelelse
Den nye reform af læreruddannelsen indeholder et krav om, at bevægelse skal prioriteres i alle undervisningsfag. Dette møder stor opbakning fra Danmarks Idrætsforbund, og den store vinder vil blive skolebørnene.
Ny kampagne: Hvilken trænertype er du?15.9.2022 08:00:00 CEST | Pressemeddelelse
DIF er klar med en række værktøjer og anbefalinger til de mange tusinde frivillige børne- og ungdomstrænere i dansk idræt.
Manglende finanslovsstøtte betyder retræte fra udsatte boligområder8.9.2022 06:58:57 CEST | Pressemeddelelse
En medfinansiering af DIF get2sport var ikke med i finanslovsforslaget. Det betyder, at DIF’s indsats i landes udsatte boligområder må neddrosles kraftigt. DIF appellerer nu til regeringens støttepartier.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022